ai4bharat/Pralekha huggingface dataset:
সড়কপরিবহণওমহাসড়কমন্ত্রক
অমৃতসরকে যুক্ত করে গ্রিনফিল্ড এক্সপ্রেসওয়ের দাবি মেনে নিয়েছেন সড়ক পরিবহণ ও মহাসড়ক মন্ত্রী শ্রী নীতিন গড়করি
নয়াদিল্লি, ২ জুন, ২০২০
কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি আজ দিল্লি-অমৃতসর এক্সপ্রেসওয়ের অংশ হিসেবে সুলতানপুর লোধি, গোয়িন্তওয়াল সাহিব, খাডোর সাহিব হয়ে অমৃতসর শহর থেকে নাকোডার পর্যন্ত একটি নতুন গ্রিনফিল্ড সড়ক যোগাযোগের কথা ঘোষণা করেছেন। তিনি বলেছেন, অমৃতসর থেকে গুরুদাসপুর যাওয়ার সড়কটির উন্নতি করা হবে এবং এই রাস্তাটি হবে সম্পূর্ণ সিগন্যাল মুক্ত। এই রাস্তাটি হল নাকোডার থেকে গুরুদাসপুরে যাওয়ার বিকল্প সড়ক যোগাযোগ। অর্থাৎ, অমৃতসর হয়ে বা কর্তারপুর হয়ে এই নতুন গ্রিনফিল্ড সড়কটি কেবলমাত্র সংক্ষিপ্ত বা বিকল্প এক্সপ্রেসওয়েই নয়, পাঞ্জাবের ডেরা বাবা নানক বা কর্তারপুর সাহিব আন্তর্জাতিক করিডরের পাশাপাশি, সুলতানপুর লোধি, গোয়িন্তওয়াল সাহিব, খাডোর সাহিবের মতো অন্যান্য ধর্মীয় তীর্থস্থানগুলিকেও যুক্ত করবে।
শ্রী গড়করি জানিয়েছেন, এই এক্সপ্রেসওয়ের সঙ্গে অমৃতসর থেকে দিল্লি আন্তর্জাতিক বিমানবন্দরের যাত্রাপথের সময় ৮ ঘন্টা থেকে কমিয়ে ৪ ঘন্টায় নিয়ে আসবে। তিনি বলেন, এই সড়কটি তৈরি হলে পাঞ্জাবের মানুষের দীর্ঘদিনের দাবি পূর্ণ হবে। প্রথম পর্যায়ে এই সড়ক নির্মাণে ২৫ হাজার কোটি টাকা বিনিয়োগ করা হবে।
"ভারতমালা পরিযোজনা"র আওতায় দিল্লি, অমৃতসর-কাটরা এক্সপ্রেসওয়ের উন্নয়নের কাজ হাতে নেওয়া হয়েছে। ২০১৯ সালে এই সড়ক নির্মাণের কাজ শুরু হয়েছে। প্রাথমিকভাবে জমি অধিগ্রহণের কাজ চলছে। সম্প্রতি এই এক্সপ্রেসওয়ের সঙ্গে অমৃতসরে যুক্ত হওয়ার বিষয় নিয়ে কেন্দ্রীয় খাদ্য প্রক্রিয়াকরণ মন্ত্রী শ্রীমতী হরসিমরউত কৌর বাদল ও অসামরিক বিমান পরিবহণ, আবাসন ও নগরোন্নয়ন মন্ত্রকের স্বাধীন দায়িত্বপ্রাপ্ত প্রতি মন্ত্রী শ্রী হরদীপ সিং পুরী কেন্দ্রীয় মন্ত্রী শ্রী গড়করির সঙ্গে আলোচনা করেন।
এটা উল্লেখযোগ্য যে জম্মু-কাশ্মীর সরকার প্রাথমিকভাবে দিল্লি-কাটরা এক্সপ্রেসওয়ে নির্মাণের প্রস্তাব দিয়েছিল। তবে কেন্দ্রীয় মন্ত্রী শ্রী নীতিন গড়করি জানান যে, ধর্মীয় স্থানগুলির গুরুত্বের কথা মাথায় রেখে ভারতমালা প্রকল্পের আওতায় দিল্লি, অমৃতসর-কাটরা এক্সপ্রেসওয়ের পরিকল্পনা করা হয়েছে। শ্রী গড়করির পৌরোহিত্যে আজ ভিডিও কনফারেন্সের মাধ্যমে একটি বৈঠক অনুষ্ঠিত হয়। বৈঠকে পাঞ্জাবের মুখ্যমন্ত্রী ক্যাপ্টেন অমরিন্দর সিং, কেন্দ্রীয় খাদ্য প্রক্রিয়াকরণ মন্ত্রী শ্রীমতী হরসিমরউত কর বাদল ও অসামরিক বিমান পরিবহণ, আবাসন ও নগরোন্নয়ন মন্ত্রকের স্বাধীন দায়িত্বপ্রাপ্ত প্রতি মন্ত্রী শ্রী হরদীপ সিং পুরী উপস্থিত ছিলেন। এই বৈঠকে নতুন এই সড়ক নির্মাণের বিষয়ে অমৃতসরকে যে যুক্ত করা হয়েছে তা নিয়ে আলোচনা হয়। শ্রী গড়করি প্রস্তাবিত এক্সপ্রেসওয়ের জমি অধিগ্রহণের জন্য পাঞ্জাব সরকারকে অনুরোধ জানিয়েছে। এ বিষয়ে জাতীয় মহাসড়ক কর্তৃপক্ষ  যথাযথ সহায়তা করবে বলেও জানিয়েছেন তিনি।
(CG/SS/DM
কেন্দ্রীয়মন্ত্রিসভা
কেন্দ্রীয় মন্ত্রিসভায় ভারতের আইসিএআই এবং মালয়েশিয়ার এমআইসিপিএ-র মধ্যে পারস্পরিক স্বীকৃতি চুক্তি অনুমোদন
নয়াদিল্লি, ২১ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ ইনস্টিটিউট অফ চার্টার্ড অ্যাকাউন্টস অফ ইন্ডিয়া  এবং মালয়েশিয়ার ইনস্টিটিউট অফ সার্টিফায়েড পাবলিক অ্যাকাউন্ট্যান্টস -এর মধ্য পারস্পরিক স্বীকৃতি চুক্তিতে অনুমোদন দিয়েছে। এই দুই প্রতিষ্ঠানের যে কোনও চার্টার্ড অ্যাকাউন্ট্যান্ট সদস্যরা তাঁদের বর্তমান অ্যাকাউন্টিং যোগ্যতার নম্বরের ভিত্তিতে অন্য প্রতিষ্ঠানে ভর্তি হতে পারবেন।
বাস্তবায়ন কৌশল ও লক্ষ্যসমূহ
আইসিএআই এবং এমআইসিপিএ একে অপরের যোগ্যতাকে স্বীকৃতি দেওয়ার জন্য এই পারস্পরিক চুক্তি সম্পাদন করেছে। তারা পরীক্ষার নির্দিষ্ট মডিউল এবং একটি নির্দিষ্ট ভিত্তিতে একে অপরের যোগ্য সদস্যদের তালিকাভুক্ত করবে। এই প্রস্তাবিত সমঝোতাপত্রটিতে উভয় পেশাদার প্রতিষ্ঠানের চার্টার্ড অ্যাকাউন্ট্যান্ট সদস্যদের অন্তর্ভুক্ত করা যাবে। এই উভয় প্রতিষ্ঠান সদস্য পদের প্রয়োজনীয় শিক্ষা, পরীক্ষা, নৈতিক অনুশীলন এবং ব্যবহারিক অনুশীলন সহ প্রয়োজনীয় ব্যবস্থা গ্রহণ করবে। আইসিএআই এবং এমআইসিপিএ উভয় প্রতিষ্ঠানই তাদের যোগ্যতা / ভর্তির নিয়মের প্রয়োজনীয় পরিবর্তন, ছাড় এবং অন্যান্য যে কোনও প্রাসঙ্গিক বিষয়ে একে অপরকে তথ্য সরবরাহ করবে।
মূল প্রভাব
আইসিএআই এশীয়-প্রশান্ত মহাসাগরীয় অঞ্চলে অবস্থিত বিভিন্ন প্রতিষ্ঠানের সঙ্গে দ্বিপাক্ষিক সহযোগিতা প্রতিষ্ঠা করতে চায়। তাই, এমআইসিপিএ-র সঙ্গে এই সমঝোতাপত্র স্বাক্ষর করেছে। বিশ্বায়নের পরিবেশে এই উভয় হিসাবরক্ষণ সংস্থা অ্যাকাউন্টেন্সি পেশায় নতুন সমস্যা মোকাবিলায় অগ্রণী ভূমিকা পালন করবে। এই দুই প্রতিষ্ঠানের মধ্যে আনুষ্ঠানিক চুক্তি উভয় পক্ষের অ্যাকাউন্ট্যান্সি পেশার সঙ্গে যুক্ত সম্প্রদায়ের মধ্যে আরও নিবিড় সম্পর্ক বৃদ্ধি করবে এবং ব্যবসায়িক ক্ষেত্রে সুযোগ-সুবিধার পথ সুগম করে তুলবে।
প্রেক্ষাপট
ইনস্টিটিউট অফ চার্টার্ড অ্যাকাউন্টস অফ ইন্ডিয়া হল ১৯৪৯ সালের চার্টার্ড অ্যাকাউন্টস অ্যাক্ট-এর অধীনে প্রতিষ্ঠিত একটি বিধিবদ্ধ সংস্থা। এর মূল কাজ হল ভারতে চার্টার্ড অ্যাকাউন্ট্যান্ট পেশার সঙ্গে যুক্ত ব্যক্তিদের নিয়ন্ত্রণ করা। অন্যদিকে, মালয়েশিয়ার ইনস্টিটিউট অফ সার্টিফায়েড পাবলিক অ্যাকাউন্ট্যান্টস হল মালয়েশিয়ার ১৯৬৫ সালের কোম্পানি আইন অনুযায়ী স্থাপিত বিধিবদ্ধ সংস্থা।
CG/SS/DM
(
কর্মী, জন-অভিযোগএবংপেনশনমন্ত্রক
কর্মক্ষেত্রে উদাসীনতা এবং কর্তব্যে গাফিলতির জন্য কর্মচারীদের বিরুদ্ধে ব্যবস্থা
নয়াদিল্লি, ২৪ জুলাই, ২০১৯
ফান্ডামেন্টাল রুলের ৫৬ , সেন্ট্রাল সিভিল সার্ভিসেস  রুল ১৯৭২ এবং অল ইন্ডিয়া সার্ভিসেস  রুল ১৯৫৮’র ১৬   ধারার আওতায় সরকারি কর্মচারীদের কাজকর্মের পর্যালোচনা এবং মেয়াদ পূর্ণ হওয়ার আগেই অবসর সংক্রান্ত নীতিগুলির উল্লেখ রয়েছে। নিয়মিতভাবে এ সংক্রান্ত নীতিগুলি পর্যালোচনা করে কর্তব্যে গাফিলতি বা দুর্নীতি পরায়ণ কর্মচারীদের বিরুদ্ধে যথাযোগ্য ব্যবস্থা গ্রহণ করা হয়ে থাকে। লোকসভায় আজ এক প্রশ্নের লিখিত জবাবে এই তথ্য জানিয়েছেন কর্মচারী, গণঅভিযোগ ও পেনশন বিষয়ক প্রতিমন্ত্রী ডঃ জিতেন্দ্র সিং।
তিনি আরও বলেন, ২০১৪’র জুলাই থেকে ২০১৯ – এর মে মাস পর্যন্ত সময়ে ফান্ডামেন্টাল রুলের ৫৬  এবং এ ধরণের অন্যান্য আইনগুলির বিভিন্ন ধারায় গ্রুপ-এ পদমর্যাদার ৩৬ হাজার ৭৫৬ জন আধিকারিক এবং গ্রুপ-বি পদমর্যাদার ৮২ হাজার ৬৫৪ জন আধিকারিকের কাজকর্ম পর্যালোচনা করা হয়েছে। গ্রুপ-এ পদমর্যাদার ১২৫ জন আধিকারিক এবং গ্রুপ-বি পদমর্যাদার ১৮৭ জন আধিকারিকের বিরুদ্ধে ব্যবস্থা গ্রহণের প্রস্তাব করা হয়েছে বলেও মন্ত্রী জানান।
CG/BD/SB
(Visitor Counter : 75
আয়ুষ
আয়ুর্বেদিক ওষুধের পুনরায় প্রয়োগ
নয়াদিল্লী, ২২ মার্চ, ২০২২
প্রাচীন যুগে ভারতের চিকিৎসা ব্যবস্থায় আর্য়ুবেদিক চিকিৎসাকে বিশেষ গুরুত্ব দেওয়া হতো। আয়ুষ মন্ত্রক গড়ে তোলার পর এই চিকিৎসা ব্যবস্থার প্রতি মানুষের বিশেষ আগ্রহ নজরে এসেছে। ডাক্তারি পাঠক্রম, আয়ুষ পদ্ধতিতে চিকিৎসা এবং চিকিৎসার কাজে ব্যবহৃত ওষুধ উৎপাদন, গবেষণা ও আন্তর্জাতিক সহযোগিতা এর ফলে বৃদ্ধি পেয়েছে। কোভিড-১৯ মহামারীর সময়কালে আয়ুষ চিকিৎসা পদ্ধতির প্রয়োগ করে রোগ নিরাময় করা হয়েছে।
আর্য়ুবেদিক ওষুধ বিক্রি করে কতো উপার্জন হচ্ছে এ সংক্রান্ত কোনো তথ্য পাওয়া সম্ভব নয়। তবে ২০২০ সালে ভারত থেকে ১৫৪ কোটি মার্কিন ডলার মূল্যের আয়ুষ ও হার্বাল ওষুধ রপ্তানী হয়েছে। ইন্ডিয়ান মেডিসিন ফার্মাসিউটিক্যাল কর্পোরেশন লিমিটেড জানিয়েছে ২০২০-২১ অর্থবর্ষে ১৬৪ কোটি ২ লক্ষ টাকার আয়ুষ ওষুধ বেচা-কেনা হয়েছে।
১৯৪০ সালে ড্রাগস অ্যান্ড কসমেটিক্স আইন অনুসারে আর্য়ুবেদিক ওষুধ প্রস্তুতকারক সংস্থাগুলিকে ‘গুড ম্যানুফ্যাকচারিং প্র্যাকটিস’ অনুসারে আর্য়ুবেদিক ওষুধ উৎপাদন করতে হয়। এক্ষেত্রে সংশ্লিষ্ট রাজ্যের লাইসেন্স প্রদানকারী কর্তৃপক্ষর কাছ থেকে আর্য়ুবেদিক ওষুধ প্রস্তুতকারক সংস্থাগুলিকে লাইসেন্স সংগ্রহ করতে হয় । রাজ্যগুলির লাইসেন্স কর্তৃপক্ষ আর্য়ুবেদিক ওষুধ উৎপাদনকারী প্রতিষ্ঠানের সরঞ্জাম, মানব সম্পদ সহ বিভিন্ন বিষয় পর্যালোচনা করে এই লাইসেন্স দিয়ে থাকে।
১৯৪০ সালের ড্রাগস অ্যান্ড কসমেটিক্স আইন অনুসারে আর্য়ুবেদিক ওষুধের গুণমান ও সেই ওষুধ কতটা ব্যবহারের উপযোগী তা রাজ্য সরকারগুলি নিশ্চিত করবে। সরকারি ওষুধ পরীক্ষাগারগুলিতে আর্য়ুবেদিক ওষুধের নমুনা নিয়মিত পাঠিয়ে গুণমান যাচাই করতে হবে। ওষুধের গুণমানের বিষয়ে কোনো অভিযোগ থাকলে সেক্ষেত্রে তদন্ত করতে হবে। এই আইন অনুযায়ী আর্য়ুবেদিক ওষুধের সম্পর্কে কোনো অভিযোগ জমা পরলে বিষয়টি নিয়ে তদন্ত হবে। যদি তদন্তে কেউ দোষী বলে প্রমাণিত হয় তাহলে তার বিরুদ্ধে শাস্তিমূলক ব্যবস্থা নেওয়া হবে।
আর্য়ুবেদ, সিদ্ধা, ইউনানি ও হোমিওপ্যাথি ওষুধের নমুনা পরীক্ষার জন্য গাজিয়াবাদে একটি অ্যাপিলেট পরীক্ষাগার রয়েছে। কেন্দ্রীয় এই পরীক্ষাগারটি ছাড়াও দেশে ৩৫টি রাজ্যে এ ধরণের পরীক্ষাগার আছে। এছাড়াও ২০২১-এর পয়লা এপ্রিলে ১৯৪৫এর ড্রাগস অ্যান্ট কসমেটিক্স রুলস-এ যে পরিবর্তন ঘটানো হয়েছে তার ফলে দেশে সরকার স্বীকৃত ৬৭টি বেসরকারি ওষুধ পরীক্ষা কেন্দ্রের আর্য়ুবেদিক ওষুধ পরীক্ষা করা যাবে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন আয়ুষ মন্ত্রী শ্রী সর্বানন্দ সোনোওয়াল।
CG/CB/NS
(Visitor Counter : 113
প্রতিরক্ষামন্ত্রক
বিশ্ব কিডনি  দিবস
নয়াদিল্লি, ১৩ মার্চ, ২০১৯
নতুন দিল্লীর ধৌলা কাউন, এএইচআরআর-এ আজ বিশ্ব কিডনি  দিবস উদযাপিত হয়েছে। যে সমস্ত রোগীদের বৃক্ক বা কিডনি প্রতিস্হাপন করা হয়েছে, তাঁরা এই অনুষ্ঠানে ‘ওয়াকাথান’এ অংশগ্রহণ করেন। এছাড়া কিডনি রোগে আক্রান্তদের জীবনের নানা বিষয় নিয়ে আলোচনা, নাটক সহ বিভিন্ন অনুষ্ঠানের আয়োজন করা হয়। কিডনি প্রতিস্হাপনের পর জীবনযাত্রায় কি পরিবর্তন হয়েছে তা নিয়ে আলোচনা হয়।
সেনাবাহিনীর মেডিক্যাল সার্ভিসেস-এর ডিরেক্টর জেনারেল, লেফ্টেন্যান্ট জেনারেল মনোময় গাঙ্গুলি প্রধান অতিথি হিসেবে অনুষ্ঠানের উদ্বোধন করেন।
অনুষ্ঠানে অঙ্গ প্রতিস্হাপন করেছেন এরকম ২০ জনের পরিবারকে সম্বর্ধনা দেওয়া হয়। দূরারোগ্য ব্যাধিতে আক্রান্ত মানুষদের জীবনে বেঁচে থাকার অর্থ খুঁজে দেবার জন্য এদের মহৎ কাজকে কুর্নিশ জানানো হয়।
CG/CB/NS
(Visitor Counter : 61
প্রধানমন্ত্রীরদপ্তর
ভারত-নেদারল্যান্ডস ভার্চুয়াল শীর্ষ সম্মেলন 
নতুন দিল্লি, ৮ ইএপ্রিল, ২০২১
প্রধানমন্ত্রী শ্রী নরেন্দ্র মোদী ৯ ইএপ্রিল নেদারল্যান্ডসের প্রধানমন্ত্রী ঢের মার্ক রুট্টের সঙ্গে ভার্চুয়াল শীর্ষ সম্মেলন করবেন।
প্রধানমন্ত্রী রুট্টের সংসদীয় নির্বাচনে জয়লাভের পর এই শীর্ষ সম্মেলন অনুষ্ঠিত হচ্ছে। দুই দেশের মধ্যে উচ্চপর্যায়ের দ্বিপাক্ষিক সম্পর্ক যে গতি পেয়েছে, এর ফলে তা বজায় থাকবে। সম্মেলনে উভয় নেতা দ্বিপাক্ষিক সহযোগিতা নিয়ে বিস্তারিত আলোচনা করবেন এবং এই সম্পর্ককে কিভাবে আরও শক্তিশালী করা যায়, তা নিয়ে মতবিনিময় করবেন। গণতন্ত্র, আইনের শাসন এবং স্বাধীনতার ওপর ভিত্তি করে ভারত ও নেদারল্যান্ডসের মধ্যে সহযোগিতামূলক বন্ধুত্বপূর্ণ সম্পর্ক গড়ে উঠেছে। উভয় নেতা পারস্পরিক স্বার্থ সংশ্লিষ্ট আঞ্চলিক ও আন্তর্জাতিক বিভিন্ন বিষয় নিয়েও বৈঠকে কথা বলবেন। ইউরোপের মূল ভূখন্ডের মধ্যে নেদারল্যান্ডসে সবথেকে বেশি ভারতীয় বংশোদ্ভূতরা বসবাস করেন। উভয় দেশ জল ব্যবস্থাপনা, কৃষি, খাদ্য-প্রক্রিয়াকরণ, স্বাস্থ্য পরিষেবা, স্মার্ট সিটি, শহরাঞ্চলে যানচলাচল, বিজ্ঞান ও প্রযুক্তি, পুনর্নবিকরণযোগ্য শক্তি এবং মহাকাশের মত বিভিন্ন ক্ষেত্রে পারস্পরিক সহযোগিতা বজায় রেখে চলে। দুটি দেশের মধ্যে নিবিড় অর্থনৈতিক অংশিদারিত্ব রয়েছে। ভারতে বিদেশী বিনিয়োগকারীদের মধ্যে নেদারল্যান্ডসের স্থান তৃতীয়। এদেশে দুশোর বেশি ওলন্দাজ সংস্থা রয়েছে। নেদারল্যান্ডসেও ভারতীয় প্রতিষ্ঠানগুলি ব্যবসা-বাণিজ্য করে থাকে।
CG/CB/AS
(
মহাকাশদপ্তর
যুব বিজ্ঞানী কর্মসূচী - শুরু হল অনলাইন রেজিস্ট্রেশন
নয়াদিল্লি, ২৬ মার্চ, ২০১৯
ভারতের মহাকাশ বিজ্ঞান গবেষণা সংস্হা- ইসরো এ বছরের বিদ্যালয়ের ছাত্রছাত্রীদের জন্য একটি বিশেষ যুব বিজ্ঞানী কর্মসূচী-‘যুবা বিজ্ঞানী কার্যক্রম’  শুরু করেছে। মহাকাশ প্রযুক্তি, মহাকাশ বিজ্ঞান এবং মহাকাশ গবেষণা সম্বন্ধে ছাত্রছাত্রীদের মধ্যে উৎসাহ ও আগ্রহ বাড়াতে এই উদ্যোগ নেওয়া হয়েছে। এরজন্য গরমের ছুটির সময় ছাত্রছাত্রীদের জন্য দু সপ্তাহের প্রশিক্ষণের ব্যবস্হা করা হয়েছে। প্রত্যেক রাজ্য ও কেন্দ্রশাসিত অঞ্চলে সিবিএসই এবং আইসিএসই পাঠ্যক্রম পড়ুয়াদের মধ্যে থেকে ৩ জন করে ছাত্রছাত্রীদের এই প্রশিক্ষণের সুযোগ পাবে। যেসব ছাত্রছাত্রী ২০১৮-১৯ শিক্ষাবর্ষে নবম শ্রেণী উত্তীর্ণ হয়েছে এবং দশম শ্রেণী পরীক্ষার জন্য অপেক্ষা করছে, তারাই এই কার্যক্রমে অংশগ্রহণ করতে পারবে। অষ্টম শ্রেণীর পরীক্ষায় প্রাপ্ত নম্বরের ওপর ভিত্তি করে ছাত্রছাত্রীদের বাছাই করা হবে। এতে অংশগ্রহণ করার জন্য প্রত্যেক রাজ্য থেকে অল্প সংখ্যক আসন থাকছে। আগ্রহী ছাত্রছাত্রীরা ২৫শে মার্চ সন্ধ্যে ৬টা থেকে তেশরা এপ্রিল সন্ধ্যে ৬টা পর্যন্ত অনলাইনে নাম নথিভুক্ত করতে পারবে। গ্রামীণ এলাকার ছাত্রছাত্রীরা এই বাছাই পর্বে বিশেষ সুবিধা পাবে। আগামী ৬ই এপ্রিল নির্বাচিত ছাত্রছাত্রীদের প্রাথমিক তালিকা প্রকাশ করা হবে। যারা নির্বাচিত হবে, তাদেরকে ই-মেলের মাধ্যমে প্রয়োজনীয় নথিপত্র ইসরোতে পাঠাতে হবে। নির্বাচিত ছাত্রছাত্রীদের ই-মেল আইডি দিয়ে দেওয়া হবে। প্রয়োজনীয় নথিপত্র যাচাইয়ের পর আগামী ১৩ই এপ্রিল মূল তালিকা প্রকাশ করা হবে। মে মাসের দ্বিতীয়ার্ধে ইসরোর চারটি সেন্টারে এই কার্যক্রম চলবে বলে ঠিক হয়েছে। বিস্তারিত তথ্যের জন্য www.isro.gov.in ওয়েবসাইটে লগঅন করা যেতে পারে।
রেজিস্ট্রেশনের জন্য লিঙ্কটি হল- https://yuvika.isro.gov.in/yuvika/।
CG/SS/NS
(Visitor Counter : 130
আয়ুষ
মন কি বাত-এ “মাই লাইফ মাই যোগ” ভিডিও ব্লগিং প্রতিযোগিতার ঘোষণা করলেন প্রধানমন্ত্রী
নতুনদিল্লি, ৩১ মে, ২০২০
প্রধানমন্ত্রী শ্রী নরেন্দ্র মোদী আজ তাঁর মাসিক মন কি বাত অনুষ্ঠানে দেশবাসীর সঙ্গে চিন্তাভাবনা ভাগ করে নেওয়ার সময় ‘মাই লাইফ মাই যোগ’  ভিডিও ব্লগিং প্রতিযোগিতায় সকলের অংশ নেওয়ার আহ্বান জানান। আয়ুষ মন্ত্রক ও ভারতীয় সংস্কৃতিক সম্পর্ক পরিষদ  যৌথভাবে এই প্রতিযোগিতার আয়োজন করেছে। ব্যক্তিগত জীবনে যোগের প্রভাব কতটা পড়েছে এই প্রতিযোগিতার মাধ্যমে তা তুলে ধরা হবে। আগামী ২১শে জুন, ষষ্ঠ আন্তর্জাতিক যোগ দিবসের প্রেক্ষিতে এই প্রতিযোগিতার আয়োজন করা হয়েছে। আয়ুষ মন্ত্রকের সোশ্যাল মিডিয়ার প্ল্যাটফর্মে আজ, ৩১শে মে থেকে এই প্রতিযোগিতায় অংশগ্রহণ করা যাবে।
বিগত বছরগুলিতে আন্তর্জাতিক যোগ দিবসে সর্বসাধারণের জন্য উন্মুক্ত জায়গায় হাজার হাজার মানুষ যোগ প্রদর্শন করেছেন। তবে, কোভিড-১৯ মহামারীর কারণে এবছর কোনো জমায়েত করা হবে না। মন্ত্রক তাই সকলকে তাঁদের পরিবারের সঙ্গে বাড়ি থেকে এই অনুষ্ঠানে যোগ দেওয়ার আহ্বান জানিয়েছে। ২০২০-র আন্তর্জাতিক যোগ দিবসে সক্রিয়ভাবে অংশগ্রহণ করার জন্য আয়ুষ মন্ত্রক ও আইসিসিআর ‘মাই লাইফ মাই যোগ’ ভিডিও ব্লগিং প্রতিযোগির মাধ্যমে যোগের বিষয়ে সচেতনতামূলক প্রচারাভিযানের ব্যবস্থা করেছে। অংশগ্রহণকারীরা পৃথিবীর যে কোনো দেশ থেকে ফেসবুক, ট্যুইটার এবং ইস্টাগ্রাম-এর মতন সোশাল মিডিয়া প্ল্যাটফর্মের মধ্য দিয়ে এই প্রতিযোগিতায় অংশ নিতে পারবেন।
এই প্রতিযোগিতায় দুটি পর্যায় থাকবে। প্রথম পর্যায়ে বিজয়ীরা একটি দেশের মধ্য থেকে নির্বাচিত হবেন। দ্বিতীয় পর্বে বিভিন্ন দেশের বিজয়ীদের মধ্য থেকে আন্তর্জাতিক স্তরে পুরস্কার বিজেতাদের বাছাই করা হবে।
এই প্রতিযোগিতায় তিনটি বিভাগ রয়েছে – অনুর্ধ-১৮, প্রাপ্ত বয়স্ক এবং যোগাসনে পেশাদারী ব্যক্তিত্ব। এছাড়াও পুরুষ এবং মহিলা প্রতিযোগিতা আলাদাভাবে অংশগ্রহণ করবেন। সব মিলিয়ে মোট ৬টি বিভাগ থাকছে। ভারতের অংশগ্রহণকারীদের মধ্যে ছয়টি বিভাগের প্রথম পুরস্কার প্রাপক ১ লক্ষ টাকা, দ্বিতীয় পুরস্কার প্রাপক ৫০ হাজার টাকা এবং তৃতীয় পুরস্কার প্রাপক ২৫ হাজার টাকা করে পুরস্কার পাবেন। আন্তর্জাতিক পুরস্কারের বিষয়ে মন্ত্রকের পোর্টালে বিস্তারিতভাবে পরে জানানো হবে।
বিশ্বের যে কোনো দেশের নাগরিকই এই প্রতিযোগিতায় অংশগ্রহণ করতে পারবেন। অংশগ্রহণ করতে হলে প্রতিযোগীদের নিজের তিন মিনিটের একটি ভিডিও তৈরি করে আপলোড করতে হবে। যেখানে প্রতিযোগী যে যোগ বা আসন  করে থাকেন সেটি দেখাবেন এবং এর মাধ্যমে তাঁর জীবনে কি পরিবর্তন এসেছে তা জানাতে হবে। #MyLifeMyYogaINDIA – ফেসবুক, ট্যুইটার, ইস্টাগ্রাম-এর অ্যাকাউন্টে এই ভিডিও আপলোড করতে হবে। এবিষয়ে বিস্তারিত তথ্য আয়ুষ মন্ত্রকের যোগ পোর্টাল https://yoga.ayush.gov.in/yoga/ - এখানে জানা যাবে।
প্রধানমন্ত্রী এই প্রতিযোগিতার ঘোষণা করার পর এবিষয়ে ব্যাপক উৎসাহ তৈরি হয়েছে। আয়ুষ মন্ত্রক এব্যাপারে আশাবাদী যে যোগের ইতিবাচক প্রভাব জনস্বাস্থ্যের ক্ষেত্রে কতটা লাভদায়ক হবে তা সাধারণ মানুষ উপলব্ধি করতে পারবেন। কারণ কোভিড-১৯ মহামারীর প্রেক্ষিতে যোগের গুরুত্ব এখন অনেকেই উপলব্ধি করতে পারছেন।
(CG/CB/SKD
বিজ্ঞানওপ্রযুক্তিমন্ত্রক
কেন্দ্রীয় বিজ্ঞান ও প্রযুক্তি মন্ত্রী ডাঃ জীতেন্দ্র সিং বলেছেন ভারত সকলের জন্য সহজলভ্য ও ব্যয়সাশ্রয়ী টিকা দানে প্রতিশ্রুতিবদ্ধ
নয়াদিল্লী, ০৬ মে, ২০২২
কেন্দ্রীয় বিজ্ঞান ও প্রযুক্তি মন্ত্রী, ভূবিজ্ঞান মন্ত্রকের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণ-অভিযোগ, পেনশন, আণবিক শক্তি এবং মহাকাশ দপ্তরের প্রতিমন্ত্রী ডাঃ জীতেন্দ্র সিং বলেছেন, ভারত সকলের জন্য সহজলভ্য ও ব্যয়সাশ্রয়ী টিকা দানে প্রতিশ্রুতিবদ্ধ।
রাষ্ট্রসংঘের সুস্থায়ী উন্নয়নের লক্ষ্যে উদ্ভাবনী প্রযুক্তি ও বিজ্ঞান বিষয়ে সপ্তম বার্ষিক বহুপাক্ষিক মঞ্চের ভাষণে একথা জানান তিনি। কেন্দ্রীয় মন্ত্রী বলেন, ভারত বিশ্ব স্বাস্থ্য সংস্থা -র পক্ষপাতশূন্য নীতির পক্ষে দৃঢ়ভাবে সমর্থন করেছে। কোভিড টিকাকরণ, চিকিৎসা ও ওষুধের জন্য বিশ্ব বাণিজ্য সংস্থায়  ট্রেড রিলেটেড অ্যাসপেক্টস অফ ইন্টেলেকচ্যুয়াল প্রপার্টি রাইটস -এর বিষয়ে দক্ষিণ আফ্রিকা যে প্রস্তাব এনেছে তাকে স্বাগত জানিয়েছে ভারত। তিনি বলেন, এই লক্ষ্য বাস্তবায়নের জন্য ভারত গ্লোবাল অ্যালায়েন্স ফর ভ্যাকসিন অ্যান্ড ইম্যুনাইজেশন , ডাব্লুএইচও এবং অ্যাকসেস টু কোভিড-১৯ টুলস -এর সঙ্গে সক্রিয়ভাবে কাজ করছে।
ডাঃ জীতেন্দ্র সিং বলেছেন, বিশ্বব্যাপী কোভিড মোকাবিলায় ডিজিটাল তথ্যপ্রযুক্তির প্রভূত ক্ষমতা রয়েছে। ডিজিটাল ক্ষেত্রে ভারতের শক্তিকে কাজে লাগিয়ে কেন্দ্রীয় সরকার টিকাদান অভিযানগুলিকে আরও ভালোভাবে সংগঠিত করার জন্য দেশের তৈরি কো-উইন অ্যাপকে বিশ্বের অন্য দেশের সঙ্গেও ভাগ করে নেওয়ার সিদ্ধান্ত নিয়েছে। কেন্দ্রীয় মন্ত্রী জানান, ভারত দীর্ঘদিন ধরে বিজ্ঞান, প্রযুক্তি ও উদ্ভাবন ক্ষেত্রে উৎসাহ যুগিয়েছে। মানুষের জীবনযাত্রার মানোন্নয়ন, বিশ্ব পর্যায়ে সমস্যাগুলির সমাধান একটি যথোপযুক্ত ইকো-ব্যবস্থাপনা তৈরি করেছে। গত ২ বছরে মহামারীর কারণে উদ্ভূত সমস্যা কাটিয়ে উঠতে বিশ্বব্যাপী প্রয়াসের কথা উল্লেখ করে ডাঃ সিং বলেন, ভারত টিকা ক্ষেত্রে গবেষণায় আন্তর্জাতিক বৈজ্ঞানিক জোটে নেতৃত্বকারী সদস্য দেশ হিসেবে আর্বিভূত হয়েছে। দেশের বিজ্ঞানী ও শক্তিশালী ফার্মাসিউটিক্যাল শিল্পের সহায়তায় ভারত বিশ্বের প্রথম ডিএনএ ভিত্তিক নিরাপদ, কার্যকরী, সাশ্রয়ী মূল্যের টিকা তৈরিতে সক্ষম হয়েছে বলেও উল্লেখ করেন তিনি। কেন্দ্রীয় মন্ত্রী বলেন, কোভিড-১৯-এর বিরুদ্ধে লড়াইয়ে সম্মিলিত প্রয়াস জারি রাখতে হবে। সুস্থায়ী উন্নয়নের লক্ষ্যে বিজ্ঞান, প্রযুক্তি এবং উদ্ভাবনের সহযোগিতা একটি মূল চাবিকাঠি বলেও জানান তিনি। শ্রী সিং বলেন, ভারতে মহামারী পরবর্তী সময়ে বিজ্ঞান ও প্রযুক্তি একটি গুরুত্বপূর্ণ হাতিয়ার হয়ে উঠেছে। কারণ এই দুই ক্ষেত্রের উন্নতিসাধন সম্ভব হয়েছে। গ্রামে ইন্টারনেট ব্যবহারকারীর সংখ্যা ক্রমশই বেড়েছে। সরকারি পরিষেবা প্রান্তিক মানুষের কাছে পৌঁছে যাচ্ছে বলেও জানান তিনি।
CG/SS/NS
(Visitor Counter : 64
পেট্রোলিয়ামওপ্রাকৃতিকগ্যাসমন্ত্রক
রাষ্ট্রায়ত্ত ইন্ডিয়ান অয়েল কর্পোরেশনের চেয়ারম্যান হিসাবে দায়িত্ব গ্রহণ করলেন শ্রীকান্ত মাধব বৈদ্য
কলকাতা, ০১ জুলাই, ২০২০
রাষ্ট্রায়ত্ত ইন্ডিয়ান অয়েল কর্পোরেশন লিমিটেডের চেয়ারম্যান হিসাবে শ্রী শ্রীকান্ত মাধব বৈদ্য আজ দায়িত্ব গ্রহণ করেছেন। একই সঙ্গে, তিনি ইন্ডিয়ান অয়েলের সহযোগী তৈল শোধনাগার সংস্থা চেন্নাই পেট্রোলিয়াম কর্পোরেশনেরও চেয়ারম্যান হিসাবে দায়িত্ব গ্রহণ করলেন। এর আগে শ্রী বৈদ্য রত্নগিরি রিফাইনারি অ্যান্ড পেট্রো কেমিকেলস্ লিমিটেডের বোর্ড সদস্য ছিলেন। এখন থেকে তিনি এই বোর্ডের এবং পেট্রোনেট এলএনজি লিমিটেড-এর পরিচালন পর্ষদের নির্দেশক হিসাবে দায়িত্ব পালন করবেন। রাষ্ট্রায়ত্ত ইন্ডিয়ান অয়েল পরিচালন পর্ষদের তৈল শোধনাগার বিভাগের নির্দেশক হিসাবে শ্রী বৈদ্য ২০১৯ সালের অক্টোবর মাস থেকে দায়িত্ব পালন করছিলেন। শ্রী বৈদ্য ইন্ডিয়ান অয়েলের বিদায়ী চেয়ারম্যান শ্রী সঞ্জীব সিং – এর স্থলাভিষিক্ত হলেন। উল্লেখ করা যেতে পারে, শ্রী সিং গতকাল চেয়ারম্যান পদ থেকে অবসর গ্রহণ করেছেন।
রাউরকেল্লা ন্যাশনাল ইন্সটিটিউট অফ টেকনোলজি প্রতিষ্ঠান থেকে কেমিকেল ইঞ্জিনিয়ারিং শাখার ডিগ্রিধারী শ্রী বৈদ্য তৈল পরিশোধন ও পেট্রো রসায়ন ক্ষেত্রের কাজকর্ম পরিচালনায় সুদীর্ঘ ৩৪ বছরের অভিজ্ঞতা রয়েছে। ইন্ডিয়ান অয়েলের পেট্রো রসায়ন বিপণনের এক প্রধান চালিকাশক্তি হিসাবে পানিপথের ন্যাপথা ক্র্যাকার কমপ্লেক্সের সঙ্গেও তিনি দীর্ঘদিন যুক্ত ছিলেন। এছাড়াও, শ্রী বৈদ্য ইন্ডিয়ান অয়েলের উৎপাদিত বিভিন্ন পণ্য সামগ্রীর সুষ্ঠু সরবরাহ, পণ্যের বাণিজ্যিক লেনদেন এবং তৈল শোধনাগারগুলির মানোন্নয়নের কাজে গুরুত্বপূর্ণ ভূমিকা নিয়েছে। দেশে ভারত স্টেজ-৬ গ্রেডের জ্বালানী বিপণন শুরু করার ক্ষেত্রে তাঁর গুরুত্বপূর্ণ ভূমিকা রয়েছে। হিমালয়ের উচ্চ পার্বত্য এলাকাগুলিতে বিশেষ ধরনের উইন্টার গ্রেড ডিজেল প্রচলনের ক্ষেত্রেও শ্রী বৈদ্য গুরুত্বপূর্ণ ভূমিকা পালন করেন।
(CG/BD/SB
স্বাস্থ্যওপরিবারকল্যাণমন্ত্রক
বিগত তিন বছরে নতুন মেডিকেল কলেজ
নতুন দিল্লি, ১৫ সেপ্টেম্বর, ২০২০
মেডিকেল কাউন্সিল অফ ইন্ডিয়ার বোর্ড অফ গভর্নরস থেকে প্রাপ্ত তথ্য অনুযায়ী বিগত তিন বছরে ৪৭টি মেডিকেল কলেজকে স্বীকৃতি দেওয়া হয়েছে । এর মধ্যে উল্লেখযোগ্য বর্ধমানের আইকিউ সিটি মেডিকেল কলেজ , জোকার ই.এস.আই.সি. মেডিকেল কলেজ , হলদিয়ার আইকেয়ার ইন্সটিটিউট অফ মেডিকেল সায়েন্সেস অ্যান্ড রিসার্চ অ্যান্ড বি. সি. রায় হাসপাতাল ।
কেন্দ্রের সাহায্যে দেশে বিভিন্ন জেলা হাসপাতালকে মেডিকেল কলেজে পরিণত করা হচ্ছে । এপর্যন্ত ১৫৭টি জেলায় এধরনের হাসপাতালকে মেডিকেল কলেজ করার অনুমতি দেওয়া হয়েছে । এক্ষেত্রে উত্তর-পূর্ব ভারত এবং বিশেষ মর্যাদাপ্রাপ্ত রাজ্যগুলিতে কেন্দ্র ৯০ শতাংশ ব্যয়ভার বহন করবে । অন্যান্য রাজ্যের ক্ষেত্রে ৬০ শতাংশ অর্থ কেন্দ্র বহন করবে, বাকি অর্থ রাজ্য সরকারগুলি দেবে । প্রধানমন্ত্রী স্বাস্থ্য সুরক্ষা যোজনার আওতায় দেশের বিভিন্ন মেডিকেল কলেজে সুপার স্পেশালিটি ব্লক, ট্রমা সেন্টার সহ চিকিৎসা পরিকাঠামোর জন্য অর্থ দেওয়া হচ্ছে । এধরনের ৭৫টি কলেজে এই যোজনার আওতায় কাজ চলছে । অসমে গুয়াহাটি মেডিকেল কলেজে নির্মাণের জন্য ৫৭ কোটি ৬ লক্ষ টাকা অর্থ দেওয়া হয়েছে । এই কলেজে ৪৬ কোটি ৫০ লক্ষ টাকা দিয়ে চিকিৎসার সরঞ্জাম কেনা হচ্ছে । ডিব্রুগড়ে অসম মেডিকেল কলেজের নির্মাণ কাজের জন্য ৭ কোটি ৮৪ লক্ষ টাকা দেওয়া হয়েছে । এই কলেজেও চিকিৎসার সরঞ্জাম কেনার জন্য ৪৬ কোটি ৫০ লক্ষ টাকা বরাদ্দ করা হয়েছে । ত্রিপুরার আগরতলা গভর্নমেন্ট মেডিকেল কলেজের নির্মাণ কাজের জন্য ৮০ কোটি ৬৫ লক্ষ টাকা দেওয়া হয়েছে । এই কলেজের চিকিৎসার সরঞ্জাম কেনার জন্য ১২ কোটি ৬৬ লক্ষ টাকা মঞ্জুর করা হয়েছে । পশ্চিমবঙ্গের কলকাতা মেডিকেল কলেজের বিভিন্ন নির্মাণ কাজের জন্য ৭৩ কোটি ৫৬ লক্ষ টাকা দেওয়া হয়েছে । এই কলেজের চিকিৎসা সরঞ্জাম কেনার জন্য দেওয়া হয়েছে ১১ কোটি ৪৩ লক্ষ টাকা । বাঁকুড়ার সম্মিলনী মেডিকেল কলেজের বিভিন্ন নির্মাণ কাজের জন্য ৬৬ কোটি ৯৮ লক্ষ টাকা দেওয়া হয়েছে । এছাড়াও ৪৫ লক্ষ টাকা দেওয়া হয়েছে বিভিন্ন চিকিৎসার সরঞ্জাম কেনার জন্য । মালদা গভর্মেন্ট মেডিকেল কলেজে নির্মাণ কাজের জন্য ৪৩ কোটি ৮ লক্ষ টাকা এবং চিকিৎসার সরঞ্জাম কেনার জন্য ৫৪ কোটি ৯৫ লক্ষ টাকা দেওয়া হয়েছে । রাজ্যের দার্জিলিং-এর উত্তরবঙ্গ মেডিকেল কলেজের নির্মাণ কাজের জন্য ৫২ কোটি ৪৭ লক্ষ টাকা এবং চিকিৎসার সরঞ্জাম কেনার জন্য ৫০ কোটি টাকা দেওয়া হয়েছে ।
রাজ্যসভার আজ এক প্রশ্নে লিখিত জবাবে এতথ্য জানিয়েছেন স্বাস্থ্য ও পরিবার কল্যাণ প্রতিমন্ত্রীর শ্রী অশ্বিনী কুমার চৌবে ।
(CG/CB/AS
কৃষিমন্ত্রক
কৃষকদের জন্য নিরাপত্তা সরঞ্জাম
নয়াদিল্লি, ২৯ মার্চ, ২০২২
কৃষি ও কৃষক কল্যাণ মন্ত্রক কীটনাশক স্প্রে করার সময় কৃষকদের গগলস্, হেলমেট এবং সুরক্ষামূলক পোশাকের মতো সুরক্ষা সরঞ্জাম দেওয়ার বিষয়ে কোনও নির্দিষ্ট পরিকল্পনা বাস্তবায়িত করেনি। যদিও মন্ত্রকের আওতাধীন প্ল্যান্ট প্রোটেকশন কোয়ারেন্টাইন অ্যান্ড স্টোরেজ ডিরেক্টরেট রাজ্য/কেন্দ্রশাসিত অঞ্চলগুলিতে অবস্থিত ৩৫টি কেন্দ্রীয় সমন্বিত কীটপতঙ্গ ব্যবস্থাপনা কেন্দ্র  – এর মাধ্যমে কৃষকদের সচেতন করে তুলতে সাম্প্রতিক বিভিন্ন ইন্টিগ্রেটেড পেস্ট ম্যানেজমেন্ট  প্রযুক্তির বিষয়ে ফার্মার্স ফিল্ড স্কুল  – এর মতো প্রশিক্ষণের আয়োজন করেছে। এই কর্মসূচির সময় কৃষকদের ক্ষেত্রীয় পর্যায়ে কীটপতঙ্গ/প্যাথোজেন সহজে শনাক্ত করার জন্য আইপিএম সরঞ্জাম দেওয়া হয়। এর মধ্যে গগলস্, গ্লাবস্, টুপি, গামবুট, অ্যাপ্রনের মতো সুরক্ষা সরঞ্জাম রয়েছে। প্রশিক্ষণের সময় রাসায়নিক কীটনাশকের উপযুক্ত ব্যবহারের উপর জোর দেওয়া হয়।
লোকসভায় আজ লিখিত উত্তরে এই তথ্য জানিয়েছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/SS/SB
(Visitor Counter : 89
কর্মী, জন-অভিযোগএবংপেনশনমন্ত্রক
কোভিড–১৯ এর বিষয়ে পেনশনভোগীদের মধ্যে সচেতনতা বৃদ্ধি করতে ডক্টর জিতেন্দ্র সিং-এর ‘ওয়েবিনার’-এর আয়োজন
নতুনদিল্লি, ৯ এপ্রিল, ২০২০
উত্তর-পূর্বাঞ্চলের উন্নয়ন , প্রধানমন্ত্রীর দপ্তর, কর্মী, জন অভিযোগ, পেনশন আনবিক শক্তি এবং মহাকাশ দপ্তরের প্রতিমন্ত্রী ডক্টর জিতেন্দ্র সিং-এর তত্ত্বাবধানে আজ পেনশন ও পেনশনভোগীদের কল্যাণ দপ্তর, একটি ওয়েবনারের আয়োজন করে। এই ওয়েবনারের মাধ্যমে কোভিড–১৯ এর বিষয়ে সচেতনতা গড়ে তোলা হয়। ওয়েবকাস্টের মাধ্যমে এই আলোচনায় ২২ টি শহরের ১০০ জন পেনশনভোগী এইমস-এর নির্দেশক ডক্টর রণদীপ গুলেরিয়া এবং এইমস-এর অ্যাসোসিয়েট প্রফেসর ডক্টর প্রসূন চট্টোপাধ্যায়ের সঙ্গে মতবিনিময় করেন। বিশেষজ্ঞরা বর্তমান পরিস্থিতিতে করোনা ভাইরাসের ছড়িয়ে পড়া, স্বাস্থ্য পরিষেবা, এই ভাইরাস মোকাবিলায় কি করা উচিত এবং কি করা উচিত নয়, তা নিয়ে বিশদে আলোচনা করেন।
আলোচনায় অংশগ্রহণ করে শ্রী জিতেন্দ্র সিং বলেন, প্রবীণ মানুষের মধ্যে এই ভাইরাসের কারণে মৃত্যুর হার বেশি। মূলত রোগ প্রতিরোধ ক্ষমতা দূর্বল থাকাতে এই সমস্যা। তিনি ভাল স্বাস্থ্যবিধির ওপর জোর দেন এবং আরোগ্যসেতু অ্যাপটি সবাইকে ডাউনলোড করার পরামর্শ দেন।
মন্ত্রী, করোনার বিরুদ্ধে যুদ্ধে চিকিৎসকদের প্রশংসা করেন। তিনি পেনশনভোগীদের আশ্বস্ত করে করে বলেন, কেন্দ্র, সকলের সুরক্ষা নিশ্চিত করার লক্ষ্যে সবরকমের ব্যবস্থা গ্রহণ করেছে।
দপ্তরের পদস্থ আধিকারিক শ্রী রুচির মিত্তলের ধন্যবাদ সূচক বক্তব্যের মধ্য দিয়ে এই আলোচনা শেষ হয়।
(CG/CB
নতুনওপুনর্নবীকরণযোগ্যজ্বালানিমন্ত্রক
সৌর শক্তি প্যানেল তৈরির জন্য স্বরাষ্ট্র মন্ত্রক ও এসইসিআই এর মধ্যে সমঝোতাপত্র স্বাক্ষর
নতুন দিল্লি, ০৯ মে, ২০২২
কেন্দ্রীয় সশস্ত্র পুলিশ বাহিনী এবং ন্যাশনাল সিকিউরিটি গার্ডের ক্যাম্পাসের ছাদকে সম্ভাব্য সৌর শক্তির উৎস হিসেবে কাজে লাগানোর জন্য কেন্দ্রীয় স্বরাষ্ট্র মন্ত্রকের সঙ্গে সোলার এনার্জি কর্পোরেশন অফ ইন্ডিয়ার  মধ্যে সমঝোতাপত্র স্বাক্ষরিত হয়েছে। অনুষ্ঠানে উপস্থিত ছিলেন কেন্দ্রীয় স্বরাষ্ট্র সচিব শ্রী অজয় কুমার ভাল্লা এবং নতুন ও পুনর্নবীকরণযোগ্য শক্তি মন্ত্রকের সচিব শ্রী ইন্দু শেখর চতুর্বেদী।
এই সমঝোতাপত্রে স্বাক্ষর করেছেন স্বরাষ্ট্র মন্ত্রকের যুগ্ম সচিব শ্রী রাকেশ কুমার সিং এবং এসইসিআই-এর এমডি শ্রীমতী সুমন শর্মা। অনুষ্ঠানের ভাষণে শ্রীমতী সুমন শর্মা জানান, ভারতের জলবায়ু সংক্রান্ত প্রতিশ্রুতি পূরণের জন্য এসইসিআই কেন্দ্রীয় সরকারের পাশে থেকে কাজ করতে পেরে অত্যন্ত খুশি। দেশের প্রত্যন্ত অঞ্চলে ছাদের উপর সৌর শক্তি ক্ষেত্র সম্প্রসারণের জন্য তাদের সংস্থা উন্মুখ হয়ে রয়েছে বলেও তিনি জানান।
এই সমঝোতাপত্র স্বাক্ষরিত হবার ফলে দেশের নিরাপত্তা বাহিনীতে গ্রিন পাওয়ার সরবরাহ করা সম্ভব হবে এবং একটি সুস্থায়ী ভবিষ্যত গড়ে তোলার ক্ষেত্রে সরকারের প্রতিশ্রুতিকে আরও শক্তিশালী করে তুলবে।
এসইসিআই হল, নতুন ও পুনর্নবীকরণযোগ্য শক্তি মন্ত্রকের আওতাধীন একটি রাষ্ট্রায়ত্ত সংস্থা। এই সংস্থা পুনর্নবীকরণযোগ্য শক্তি উৎপাদন, সৌর শক্তি, বিদ্যুতের ব্যবসা এবং গবেষণা ও উন্নয়ন সহ নানা ক্ষেত্রে প্রচার ও উন্নয়নের কাজে নিযুক্ত রয়েছে।
CG/SS/SKD/
(Visitor Counter : 85